عامر جے شیخ

عامر جاوید شیخ  (پیدائش: 3 مارچ 1970، گجرات، پاکستان) ایک نارویجین - پاکستانی مقامی سیاست دان ہیں۔ وہ 1995 سے 2011 تک اوسلو سٹی کونسل کے رکن رہے اور ناروے کی ہویری (Høyre) پارٹی سے وابستہ تھے۔

عامر جے شیخ آٹھ سال کی عمر میں ناروے آئے اور اوسلو میں پرورش پائی۔ ان کی شادی افشاں رفیق سے ہوئی، جو ناروے کی پارلیمنٹ (اسٹورٹنگ) کی پہلی مکمل رکن تھیں جو اقلیتی پس منظر سے تعلق رکھتی تھیں۔ (اطہر علی اور شہباز طارق نائب ارکان تھے۔)

2003 سے عامر شیخ 14 اگست کمیٹی ناروے کے سربراہ ہیں، جو ناروے میں یوم آزادی پاکستان کی تقریبات کا انعقاد کرتی ہے۔ اسی حیثیت میں انھوں نے 2006 میں اوسلو میں نارویجین بادشاہ کنگ ہیرالڈ کو "سال کا پل ساز ایوارڈ" (Bridge Builder of the Year Award) پیش کیا۔Aftenposten 14.08.2006: King Harald is bridge builder of the year 

2008 میں وہ اوسلو میں 17 مئی کمیٹی (یوم آزادی ناروے کی تقریب) کے بھی سربراہ رہے۔ عامر جاوید شیخ نے بعد ازاں مکالمہ برائے امن (Dialogue for Peace) گروپ کی قیادت بھی کی۔

وہ فاؤنڈیشن ڈائیلاگ فار پیس ناروے کے بانی اور صدر ہیں (2004 سے تاحال)۔ انھوں نے 1995 سے 2011 تک اوسلو پارلیمنٹ میں خدمات انجام دیں۔ وہ 2001 سے 2003 تک ہویری پارٹی کے سیاسی مشیر بھی رہے۔

انھوں نے 2002 سے 2006 تک مرکز برائے انسداد نسلی امتیاز (Center against Ethnic Discrimination of Norway) کے نائب صدر کے طور پر بھی خدمات انجام دیں۔

وہ ناروے - پاکستان چیمبر آف کامرس کے صدر اور 14 اگست کمیٹی ناروے کے چیئرمین (2003 سے تاحال) بھی ہیں ۔

 حوالہ جات 

زمرہ:1970ء کی پیدائشیں
زمرہ:بقید حیات شخصیات
زمرہ:ضلع گجرات کی شخصیات